CELEX: 31985R1166
Language: el
Date: 1985-05-03 00:00:00
Title: Κανονισμός (ΕΟΚ) αριθ. 1166/85 του Συμβουλίου της 3ης Μαΐου 1985 περί καθορισμού, για την περίοδο από τις 6 μέχρι τις 12 Μαΐου 1985, της κατ' αποκοπή ενίσχυσης στην παραγωγή καθώς και της τιμής στόχου για ορισμένες αποξηραμένες ζωοτροφές

Avis juridique important

|

31985R1166

Κανονισμός (ΕΟΚ) αριθ. 1166/85 του Συμβουλίου της 3ης Μαΐου 1985 περί καθορισμού, για την περίοδο από τις 6 μέχρι τις 12 Μαΐου 1985, της κατ' αποκοπή ενίσχυσης στην παραγωγή καθώς και της τιμής στόχου για ορισμένες αποξηραμένες ζωοτροφές  

Επίσημη Εφημερίδα αριθ. L 121 της 06/05/1985 σ. 0005 - 0006

***** ΚΑΝΟΝΙΣΜΟΣ (ΕΟΚ) αριθ. 1166/85 ΤΟΥ ΣΥΜΒΟΥΛΙΟΥ  της 3ης Μαΐου 1985  περί καθορισμού, για την περίοδο από τις 6 μέχρι τις 12 Μαΐου 1985, της κατ' αποκοπή ενίσχυσης στην παραγωγή καθώς και της τιμής στόχου για ορισμένες αποξηραμένες ζωοτροφές  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1220/83 (2), και ιδίως το άρθρο 3 παράγραφος 3, το άρθρο 4 παράγραφοι 1 και 3 και το άρθρο 5 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι το άρθρο 3 του κανονισμού (ΕΟΚ) αριθ. 1117/78 προβλέπει ότι η κατ' αποκοπή ενίσχυση σην παραγωγή των αποξηραμένων ζωοτροφών πρέπει να καθορίζεται κατά τρόπο ώστε να βελτιωθεί ο εφοδιασμός της Κοινότητας σε πρωτεϊνούχα προϊόντα·  ότι, σύμφωνα με το άρθρο 4 του ίδιου κανονισμού, πρέπει να καθοριστεί τιμή στόχου για ορισμένα προϊόντα του τομέα των αποξηραμένων ζωοτροφών σε δίκαιο επίπεδο για τους παραγωγούς· ότι η εν λόγω τιμή στόχου πρέπει να αναφέρεται σε έναν ποιοτικό τύπο αντιπροσωπευτικό της μέσης ποιότητας των αποξηραμένων ζωοτροφών που παράγονται στην Κοινότητα·  ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η συμπληρωματική ενίσχυση που προβλέπεται στην παράγραφο 1 του ίδιου άρθρου πρέπει να είναι ίση με ποσοστό της διαφοράς της τιμής στόχου και της μέσης τιμής της διεθνούς αγοράς των εν λόγω προϊόντων· ότι πρέπει, λαμβανομένων υπόψη των χαρακτηριστικών της εν λόγω αγοράς, να καθορισθεί το ποσοστό αυτό σε 100 % για τα προϊόντα που αναφέρονται στο άρθρο 1 στοιχείο β) πρώτη περίπτωση και στοιχείο γ) του κανονισμού (ΕΟΚ) αριθ. 1117/78 και σε 50 % για τα προϊόντα που αναφέρονται στο άρθρο 1 στοιχείο β) δεύτερη περίπτωση του ίδιου κανονισμού·  ότι, με τον κανονισμό (ΕΟΚ) αριθ. 1072/85 (4), καθορίστηκαν λοιπόν η ενίσχυση στην παραγωγή και η τιμή στόχου για τις αποξηραμένες ζωοτροφές για τις οποίες η περίοδος εμπορίας έληξε στις 28 Απριλίου 1985, για την περίοδο από τις 29 Απριλίου μέχρι τις 5 Μαΐου 1985· ότι, λόγω της καθυστέρησης του καθορισμού των τιμών της περιόδου εμπορίας, πρέπει να εξακολουθήσουν να ισχύουν, για την περίοδο από τις 6 μέχρι τις 12 Μαΐου 1985, τα ποσά που καθορίστηκαν με τον προαναφερόμενο κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 6 μέχρι τις 12 Μαΐου 1985, το ποσό της κατ' αποκοπή ενίσχυσης στην παραγωγή που προβλέπεται στο άρθρο 3 του κανονισμού (ΕΟΚ) αριθ. 1117/78 καθορίζεται σε 8,41 ECU ανά τόνο για τα προϊόντα που αναφέρονται στο άρθρο 1 στοιχεία β) και γ) του εν λόγω κανονισμού.  Άρθρο 2  Από τις 6 μέχρι τις 12 Μαΐου 1985, η τιμή στόχου για τα προϊόντα που αναφέρονται στο άρθρο 1 στοιχείο β) πρώτη περίπτωση του κανονισμού (ΕΟΚ) αριθ. 1117/78 καθορίζεται σε 177,15 ECU ανά τόνο.  Η τιμή αναφέρεται σε προϊόν:  - περιεκτικότητας σε υγρασία 11 %,  - περιεκτικότητας σε ολικές ακατέργαστες πρωτεΐνες σε σχέση με την ξηρά ύλη 18 %.  Άρθρο 3  Από τις 6 μέχρι τις 12 Μαΐου 1985, τα ποσοστά που πρέπει να ληφθούν υπόψη για τον υπολογισμό της συμπληρωματικής ενίσχυσης που προβλέπεται στο άρθρο 5 του κανονισμού (ΕΟΚ) αριθ. 1117/78 καθορίζονται:  - σε 100 % για τα προϊόντα που αναφέρονται στο άρθρο 1 στοιχείο β) πρώτη περίπτωση και στοιχείο γ) του εν λόγω κανονισμού,  - σε 50 % για τα προϊόντα που αναφέρονται στο άρθρο 1 στοιχείο β) δεύτερη περίπτωση του εν λόγω κανονισμού.  Άρθρο 4  Ο παρών κανονισμός αρχίζει να ισχύει στις 6 Μαΐου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 3 Μαΐου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. L 142 της 30. 5. 1978, σ. 1.  (2) ΕΕ αριθ. L 132 της 21. 5. 1983, σ. 29.  (3) ΕΕ αριθ. C 94 της 15. 4. 1985.  (4) ΕΕ αριθ. L 114 της 27. 4. 1985, σ. 5.